Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 367/12/8811	Trebišov, 25.9.2012
EEČ : 2-69-363-2012

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 136,77 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom odd.Trebišov              - železničná p pod spisovou značkou KRP-124/Ž-TV-12.
	Ako stavbyvedúci spoločnosti XXXXX XXXXX dňa 11.04.2012 v čase o 10.15 h v úseku žst Trebišov - Úpor, km 1,900, pri výkopových prácach vodovodného potrubia nedodržal podmienky stavebného povolenia pre danú stavbu a umožnil vykonávanie výkopových prác bez platného vytýčenia podzemného telekomunikačného a zabezpečovacieho zariadenia ŽSR, následkom čoho došlo k pretrhnutiu zabezpečovacieho kábla typu TCKE 3x1, slúžiaceho na ovládanie priecestného zabezpečovacieho zariadenia, ktoré sa takto stalo nefunkčným, čím pre XXXXX bola spôsobená škoda vo výške 136,77 €. 

Odôvodnenie: 
	Uznesením policajného orgánu Krajského riaditeľstva PZ v Košiciach, Odbor železničnej polície, oddelenie železničnej polície PZ v Trebišove sp. zn. ČVS: KRP-124/Ž-TV-K-2012 zo dňa 22.06.2012 bolo vznesené obvinenie XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Tr. zák. na tom skutkovom základe, ako je uvedené vo výrokovej časti tohto uznesenia. 

Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje  hranicu stanovenú v ustanovení § 220 ods. 1 Tr. poriadku. 

	Obvinený XXXXX a poškodená strana XXXXX, zast. XXXXX  dňa 06.09.2012 uzavreli pred probačným a mediačným úradníkom Okresného súdu v Trebišove XXXXX dohodu o zmieri, v rámci ktorej poškodená strana vyhlásila, že nakoľko obvinený uhradila škodu v plnej výške, jej nároky v predmetnej veci sú plne uspokojené. 

Dňa 06.09.2012 obvinený zložil na účet Krajskej prokuratúry v Košiciach peňažnú sumu určenú na všeobecne prospešné účely vo výške 70 €. Obvinený určil 50 % zo zloženej sumy t. j. 35,- €  štátu na peňažnú pomoc poškodeným podľa osobitného predpisu a 50 % zo zloženej sumy t. j. 35,- € XXXXX, číslo účtu XXXXX. Prikazuje sa učtárni Krajskej prokuratúry XXXXX, aby po nadobudnutí právoplatnosti tohto uznesenia bola uvedená suma poukázaná na vyššie uvedený účet. 

Táto suma je primeraná závažnosti spáchaného prečinu. 

Obvinený a poškodená strana s týmto spôsobom vybavenia veci vyslovili súhlas. 

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor